Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

KLAIPĖDOS R. KETVERGIŲ PAGRINDINĖ MOKYKLA

GENDRUTIS BURBULIS

**METŲ VEIKLOS ATASKAITA**

2022-01-21 Nr. \_\_\_\_\_\_\_\_

Ketvergiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Įgyvendinant 2020–2021 m. m. veiklos planą, buvo siekiama ugdymo proceso modernizavimo, kiekvieno besimokančiojo pažangos kuriant visų ugdymąsi įgalinančias edukacines aplinkas.  2020–2021 m. m. pasiekti švietimo paslaugų kiekybiniai ir kokybiniai pokyčiai/rezultatai, įrodantys Mokyklos pažangą. 2020–2021 m. m. rugsėjo 1 d. mokėsi 278 mokiniai. Per mokslo metus į mokyklą atvyko – 2, išvyko 1 mokinys. Užtikrintas nenutrūkstamas priešmokyklinio, pradinio, pagrindinio ugdymo programų įgyvendinimas. Neformaliajam švietimui 2020–2021 m. m. buvo skirtos 22 valandos. Įvairiuose neformaliojo švietimo užsiėmimuose (21programa) mokykloje dalyvavo 87 proc. mokinių. 2020–2021 m. m. kiekvienas pedagogas kvalifikaciją tobulino vidutiniškai 4–5 dienas. Mūsų mokykla 2021–2022 m. m. dalyvauja respublikiniame projekte „TYRINĖJIMO MENAS“. Projekto tikslas − padėti mokiniams ir mokytojams įgyvendinti gilų mokymosi procesą, kuris stiprina kūrybingumą ir kritinį mąstymą, žinių pritaikomumą ir išliekamumą, padeda sukurti dialogu, bendradarbiavimu pagrįstus santykius, stiprinti bendruomeninius ryšius mokykloje.  Sėkmingą 2020–2021 m. m. veiklos plano įgyvendinimą rodo ir mokinių pasiekimai. Pažangiai 2020–2021 m. m. baigė 100 proc. mokyklos mokinių. Aukštesniuoju lygiu mokosi 12,7 proc., pagrindiniu lygiu – 45,9 proc. visų besimokančių 1–10 klasių mokinių.  4, 5, 8 klasių mokiniai dalyvavo Nacionaliniame mokinių pasiekimų patikrinime. Sunkiausiai penktos klasės mokiniams sekėsi atlikti pasaulio pažinimo užduotis. Pasaulio pažinimo žinių patikrinime mokiniai vidutiniškai surinko 63,7 proc. maksimaliai galimų surinkti balų, skaitymo žinių patikrinime – 67 proc., matematikos – 64 proc. 4 klasės mokiniai matematikos žinių patikrinime vidutiniškai surinko 68,5 proc. maksimaliai galimų surinkti balų, skaitymo žinių patikrinime – 76 proc. 8 klasės mokiniai matematikos žinių patikrinime vidutiniškai surinko 77,4 proc. maksimaliai galimų surinkti balų, skaitymo žinių patikrinime – 73,5 proc.  Dėl paskelbto karantino NMPP vyko nuotoliniu būdu, todėl objektyviai vertinti rezultatus sunku. Iš pateiktos analizės matyti, kad mokiniams sunkiau sekėsi daryti tiesiogines išvadas, interpretuoti bei atlikti užduotis, kurios reikalauja aukštesniųjų mąstymo gebėjimų.  Siekiant individualios kiekvieno mokinio pažangos, mokinių mokymosi rezultatai panaudojami tolimesniam mokymosi planavimui. Analizuojant rezultatus metodinių grupių susirinkimuose ir posėdžiuose buvo pasidalinta darbo patirtimi ir aptarta mokinių pažangos ir pasiekimų vertinimo metodų įvairovė, individualios mokinio mokymosi pažangos stebėsenos vykdymas, organizuotos įvairios veiklos.  Pagrindinio ugdymo programą baigė 9 mokiniai. Matematikos pagrindinio ugdymo pasiekimų patikrinimo rezultatai: 11 proc. mokinių darbai įvertinti patenkinamai, 44 proc. – pakankamai gerai, 22 proc. – gerai, 22 proc. labai gerai. Lietuvių kalbos pagrindinio ugdymo pasiekimų patikrinimą išlaikė 100 proc. mokinių: 33 proc. – patenkinamai, 22 proc. – pakankamai gerai, 11 proc. –gerai, 33 proc. – labai gerai.  67 proc. mokinių, baigusių pagrindinio ugdymo programą, mokymąsi tęsia gimnazijose, 33 proc. mokinių – mokosi profesijos.  Prasidėjus karantinui, mokykloje užtikrintas sklandus ir sėkmingas nuotolinio ugdymo proceso organizavimas. Ugdymui nuotoliniu būdu buvo naudojama: Microsoft TEAMS platforma, Zoom, EDUKA, TAMO. Visiems mokytojams ir mokiniams sukurti mokyklos elektroniniai paštai. Mokykla įsigijo EDUKA ir Vyturio leidyklos licencijas. Mokytojams buvo organizuoti mokymai, kaip dirbti su Microsoft TEAMS platforma. Sėkmingam nuotoliniam darbui užtikrinti nupirktos planšetės, nešiojami kompiuteriai. Visos pamokos vyko sinchroniniu būdu. Pagal poreikį teiktos visų mokomųjų dalykų konsultacijos mokiniams. Karantino metu į mokyklą sugrįžo SUP turintys ir mokymosi sunkumus patiriantys mokiniai.  Mokykloje yra užtikrinta sisteminė pagalba mokiniui, kurią teikia: socialinis pedagogas, specialusis pedagogas, logopedas, psichologas. Suteiktos psichologinės konsultacijos tėvams, mokiniams, mokytojams.  Klasių vadovai daugiau dėmesio skyrė individualiems pokalbiams su auklėtiniais ir jų tėvais, dažniau organizuoti virtualūs tėvų susirinkimai, glaudžiau bendradarbiauta su dalykų mokytojais. Sudėtinga situacija iškilusias problemas privertė spręsti „čia ir dabar“. Dažniau konsultuotasi su mokyklos psichologe, skirtos individualios psichologo konsultacijos.  Mokykloje 1–10 klasių mokiniams nuosekliai įgyvendinama LIONS QUEST socialinių ir emocinių kompetencijų ugdymo programa. Vieną kartą per savaitę tvarkaraštyje numatytu metu vedamos klasės valandėlės.  2021 m. lapkričio, gruodžio mėnesiais 1–4 ir 9–10 klasių mokiniai dalyvavo Geros savijautos programoje.  Gruodžio 3 d. mokykloje organizuota karjeros diena, kurioje derėjo praktinių veiklų temos ir pažintis su profesijomis: Kalėdinių žaisliukų dirbtuvės, interjero detalės kūryba kartu su E. Galvanausko profesinio mokymo centro mokytoja bei mokiniais, R. Žiogo edukacija „Jei galėjau aš – gali ir tu“, susitikimai su policijos pareigūnais, „Mokytojų klubo“ kuriančiąja praktike Inga Norkūniene, Kretingos technologijų ir verslo mokyklos atstove, Klaipėdos technologijų mokymo centro atstovais.  Didelis dėmesys skiriamas ugdymui kitose erdvėse. Mokyklos teritorijoje įrengtose lauko klasėse vyko pamokos, edukaciniai užsiėmimai, renginiai. Dalis ugdymo proceso organizuojama už mokyklos ribų: muziejuose, meno galerijose, gamtoje, įvairiose įstaigose, lankytos šalies istorinės ir kultūrinės vietos. Organizuota 120 kultūrinių, pažintinių, edukacinių išvykų.  Mokiniai noriai dalyvavo įvairiuose edukaciniuose konkursuose, olimpiadose.  Dvidešimt 1–4 klasės mokinių dalyvavo edukaciniame konkurse „Olympis“ ir buvo apdovanoti I, II ir III laipsnio diplomais. LR Aplinkos ministerijos pradinių klasių mokinių aplinkosauginiame konkurse „Antrasis gyvenimas“ du mokiniai apdovanoti diplomais. LR Aplinkos ministerijos pradinių klasių mokinių aplinkosauginiame konkurse „Mano mažasis pasaulis“ paskatinamasis prizas (pateko tarp 30 geriausiai žiūrovų įvertintų darbų) ir dalyvio diplomais įvertinti du mokiniai. Tarptautiniame matematikos konkurse „PANGEA 2021“ 3 vieta – du mokiniai. Tarptautiniame matematikos konkurse ,,Kengūra 2021“ 6 vieta Klaipėdos r. savivaldybėje – 2A ir 3A klasės mokinys. 1 vieta Klaipėdos r. savivaldybėje ‒ 2B klasės mokinys. Tarptautinėje ,,Kings olimpiadoje“ (anglų k. finalas )100 proc. - 2A klasės mokinė. Respublikiniame plakatų konkurse „Mes prieš korupciją“ 6 kl. mokinė užėmė I-ąją vietą; 7 kl. mokinė – II-ąją vietą rajone. Olimpiadoje „Mano gaublys“ 8 klasės mokinys - 1 vieta; 7 klasė mokinys - 2 vieta. „ Geografijos kengūra“ - 8 klasės mokinys - auksinis diplomas. Rajono gamtos olimpiada: 6 klasės mokinys – II vieta, 7 klasės mokinys – II vieta, 8 klasės mokinys – III vieta. 2021 STEAM II turas: 7 klasės mokinys – II vieta, 8 klasės mokinys – I vieta. Vertimų konkurse „Tavo žvilgsnis“ diplomais už puikiai atliktą vertimą iš rusų kalbos apdovanoti trys mokiniai. Rusų kalbos dailyraščio konkurse nugalėjo 6 klasės mokinė.  Mokykloje vyko šie projektai: 1. Tarptautinis projektas „Nord plus Junior 2“ 8 klasė. 2. Tarptautinis eTwinning projektas „Легенды наших стран“. Mokyklų, įsitraukusių į projektą, skaičius: Armėnija (13), Bulgarija (1), Estija (1), Gruzija (9), Latvija (1), Lenkija (1), Lietuva (3), Moldovos respublika (1), Ukraina (4). 3. Vasaros poilsio stovykla „Klaustukas ‒ visų mokslų raktas“ (dvi pamainos). 4. „Mokyklų tinklo efektyvumo didinimas Klaipėdos rajone“. 5. „Integralaus gamtamokslinio ugdymo programos 5–8 klasėms“ išbandymas.  2020–2021 m. m. mokyklos išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su mokyklos savivaldos institucijomis, bendruomene. Per metus Klaipėdos rajono savivaldybės lėšomis buvo atlikti šie darbai: kabinetuose įrengtas vandentiekis ir kanalizacija, įrengtos lauko klasės, nupirkta žoliapjovė – traktoriukas, atnaujinti stadionas ir sporto aikštelės: paplūdimio tinklinio, krepšinio, vaikų žaidimo. Nupirktos interaktyvios lentos, nešiojami kompiuteriai, planšetės. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 8.1. Užtikrinti ugdymo(si) kokybę ‒ įgyvendinti strateginio plano 2-ąją programą „Įtraukusis ir personalizuotas mokymas“. | Personalizuotas ugdymas vykdomas vadovaujantis NMPP rezultatų analize. Kiekvienam mokiniui teikiamos konsultacijos, kurios padeda siekti asmeninės pažangos.  Mokykloje veikia pagal mokinių ugdymosi poreikius ir galimybes sukurtos mišrios mokymosi grupės.  Teikiama visapusiška pagalba mokiniams, grįžusiems iš užsienio.  Mokytojai ir pagalbos mokiniui specialistai tobulina kvalifikaciją. | Pagrindinio ugdymosi pasiekimų patikrinimo rezultatai.  NMPP analizė.  Veiklos kokybės įsivertinimas 1.2. Pasiekimai ir pažanga.  Parengtos individualios, personalizuotos programos.  Parengti pagalbos mokiniui planai.  Mokytojai ir pagalbos mokiniui specialistai dalyvauja mokymuose. Kartu su mokytoju dirba mokytojų padėjėjas ir pagalbos mokiniui specialistai. | Pagrindinio ugdymo pasiekimų patikrinimas iš lietuvių k. ir matematikos išlaikytas 100 proc.  Kadangi buvo dirbama nuotoliniu būdu, didelis dėmesys skirtas individualioms, personalizuotoms programoms.  Mokiniai galėjo rinktis papildomas pamokas pagal poreikį.  Mokykla dalyvauja projekte „Mes − tyrinėjanti mokykla!“.  Mokytojai, pagalbos mokiniui specialistai kėlė kvalifikaciją, tobulino žinias įtraukiojo ugdymo klausimais. Panaudota 1220 eurų. |
| 8.2. Tobulinti gamtos mokslų ugdymo kokybę ‒ tęsti strateginio plano 1-ąją programą „Gamtos mokslų dalykų ugdymo tobulinimas“. | Dalyvavimas projekte „Integralaus ugdymo programos 5–8 klasėms išbandymas“.  Šiuolaikinių ugdymosi aplinkų projekto „Mokyklų tinklo efektyvumo didinimas Klaipėdos rajone“, finansuojamo iš ES struktūrinių fondų, įgyvendinimo baigimas. | Išplėstos mokyklos aplinkos žaliosios erdvės gamtamokslio ugdymo pamokoms. Pabaigta įrengti prie gamtos mokslų kabineto laboratorija, skirta vyresniųjų klasių mokiniams ir pradinukams. Mokiniai galės atlikti laboratorinius darbus ir kitas praktines veiklas. Atlikta NMPP iš gamtos mokslų rezultatų pokyčių analizė.  Sukurta moderni, patogi mokiniams ir mokytojui ugdymo(si) aplinka gamtos mokslų kabinete. Taikomos ugdymo(si) inovacijos, naujausi mokymo(si) būdai. | Mokykla dalyvavo „Integralaus ugdymo programos 5–8 klasėse išbandyme“. Įrengtos dvi lauko klasės ir 1 mobili klasė. Mokiniai daug dėmesio skyrė gamtos aplinkos pažinimui. Įrengtas gamtos mokslų kabinetas, kuriame sukauptos šiuolaikinio mokymosi priemonės.  Suma 5 050 eurų. |
| 8.3. Užtikrinti mokyklos dalyvavimą tarptautiniuose projektuose. | Palaikyti ir globoti mokyklos įsitraukimą į tarptautinės organizacijos „Exchanges for All” veiklą.  Užtikrinti mokyklos dalyvavimą tarptautiniuose projektuose: „Building Bridges” („Tiltų tiesimas”); „Reach Out“ („Susisiekime”); „Keep on Going on“ („Tęsiame veiklas”) antrojoje dalyje. | Ugdymosi kokybės pokyčių analizė.  Veiklos kokybės įsivertinimas 4.2.3. Mokyklos tinklaveika. | Mokykloje vykdyti šie projektai: 1. Tarptautinis projektas „Nord plus Junior 2“ ( 8 klasė). 2. Tarptautinis projektas eTwinning „Легенды наших стран“. Mokyklų, įsitraukusių į projektą, skaičius: Armėnija (13), Bulgarija (1), Estija (1), Gruzija (9), Latvija (1), Lenkija (1), Lietuva (3), Moldovos respublika (1), Ukraina (4). 3. Vasaros poilsio stovykla „Klaustukas ‒ visų mokslų raktas“ (dvi pamainos). 4. „Mokyklų tinklo efektyvumo didinimas Klaipėdos rajone“. 5. „Integralaus gamtamokslinio ugdymo programos 5–8 klasėms išbandymas“.  5000 eurų. |
| 8.4. Užtikrinti SEU programų vykdymą mokykloje. | Siekti, kad programose dalyvautų visi mokiniai. SEU konsultantų pagalbą nukreipti į klasių vadovų veiklą. Teikti pagalbą mažiau patyrusiems mokytojams dėl SEU programos integravimo pamokose. | Atliktas mokyklos socialinio emocinio klimato tyrimas ir pokyčių analizė. | SEU vykdoma pamokų metų pagal tvarkaraštį. Atlikta mokinių, tėvų ir mokytojų apklausa. Teikiama pagalba mokiniams, turintiems bendravimo, savivertės problemų. |
| 8.5. Kurti saugias edukacines erdves/ugdymosi aplinkas, padedančias veiksmingai siekti ugdymo(si) tikslų įgyvendinimo. | Pabaigti įrengti vaikų žaidimų aikštelę, lauko treniruoklius.  Kiemo infrastruktūrą pritaikyti žaliajai lauko klasei.  Vykdomas patyriminis ugdymas, teorinės žinios siejamos su praktika.  Mokiniams sudaromos sąlygos kokybiškai praleisti pertraukas, užtikrinant saugų fizinį aktyvumą, draugišką bendravimą. | Mokyklos bendruomenės narių įtraukimas į edukacinių erdvių kūrimą.  Ugdymo(si) procesas organizuojamas atnaujintose edukacinėse aplinkose. | Įrengtos 2 lauko klasės ir 1 mobili klasė (1500 eurų), vaikų žaidimo ir gimnastikos aikštelė, nupirkti treniruokliai.  Įrengiant lauko klases daug pagalbos teikė mokiniai ir jų tėvai.  Įrengta nauja klasė, kadangi buvo atidarytas vienas komplektas (5000 eurų). |